**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(академска 2019/2020. година)**

|  |  |
| --- | --- |
| **Департман који реализује пројекат** | Англистика |
| **Назив пројекта** | *Иновације у настави и истраживања у области англистичке лингвистике и англоамеричке књижевности и културе* |
| **Руководилац пројекта** | Проф. др Михаило Антовић |
| **Секретар пројекта** | мср Владимир Фигар |

|  |  |
| --- | --- |
| **Образложење пројекта** | Дати образложење пројекта из кога се види његова сврха, контекст из кога проистиче и значај који има његова реализација. Обим образложења пројекта: до 3.000 карактера са размацима.  Основна сврха пројекта јесте да се омогући заједничка ниша која ће свим наставницима и сарадницима Департмана за англистику да олакша унапређење наставног и научно-истраживачког радa. Конкретније, пројекат ће да понуди формални и суштински оквир наставницима и сарадницима Департамана за удруживање у истраживачке секције на основу заједничких интересовања, сарадњу на припреми коауторских презентација за конференције и на писању научних чланака, активности на презентацији и популаризацији научноистраживачког рада који се одвија на Департману (нпр. кроз јавна предавања), организацију научних скупова, конференција и округлих столова, те несметано испуњавање услова за академско напредовање (неопходност да кандидати за избор у наставничка звања буду ангажовани на пројекту у условима у којима није реално очекивати да сви могу да буду активни на пројектима Министарства за науку или међународним пројектима). Уз то, пројекат ће понудити формални оквир за иновацију постојећих и увођење нових курсева на основним и мастер студијама на Департману за англистику и на докторским студијама филологије током предстојећег акредитационог процеса.  Овај интерни пројекат је стога дефинисан као широка платформа за унапређење наставног и научноистраживачког рада из обе уже научне области којом се бави највећи број наставника и сарадника на Департману за англистику: англистичке лингвистике и англоамеричке књижевности и културе. Као такав, у научном погледу, он оставља отворен простор за сарадњу наставника и сарадника активних у областима као што су општа и примењена лингвистика, теорија књижевности, књижевна критика или студије културе, при чему је циљ да се подстакне како сарадња *у оквиру* једне научне области тако и сарадња *између* различитих области (нпр. истраживања језика и књижевности), што је на Департману и у нашој академској средини још увек релативно ретко. Са друге стране, у домену иновација у настави, пројекат отвара могућности за имплементацију нових идеја кроз измену постојећих и увођење нових курсева у току процеса акредитације студијских програма кроз који пролазимо ове школске године.  Департман за англистику има дугу традицију озбиљног истраживачког рада и наставних активности на међународном и националном нивоу. Нажалост, неке од добрих институција којима се обједињавала дата активност на самом Департману (нпр. Годишњак за англистику, департмански институт) угашене су током различитих реформских активности на Факултету и Универзитету. Последица је да данас имамо својеврстан парадокс у коме је Департман за англистику један од научно највидљивијих и најуспешнијих департмана на Факултету, но те научне активности често се одвијају као последица ентузијазма појединаца или одвојених група наставника и сарадника. У првој години реализације овог интерног пројекта обновила се стара пракса којом су се оснажиле научноистраживачке активности на Департману тако што је *формално-институционално*, али и *суштински* ојачала сарадња *у оквиру целог Департмана*, где се *сам Департман* појавио као носилац највећег броја таквих активности. Циљ овогодишњег пројекта је да се са оваквом праксом настави, али и да се у новом циклусу отвори могућност за даље унапређење студијских програма основних, мастер и докторских студија. |
| **Циљ пројекта** | Навести циљ пројекта који описује жељену промену чијем остваривању ће допринети реализација пројектних активности.  Циљ пројекта је *обнављање формалних механизама* за унапређење наставних и научноистраживачких активности на Департману за англистику, те *јачање* и *обједињавање* тих активности кроз групе наставника и сарадника који деле интересовања из истих или сличних научних области, са коначним циљем да *се цели Департман за англистику* снажније посвети наставном и научноистраживачком раду *као јединствена институција.*  Жељена промена у односу на садашњу ситуацију је, дакле, трострука: (1) да се већ одлични наставни и научноистраживачки резултати наставника и сарадника на Департману додатно *поправе* кроз ојачану сарадњу унутар Департмана; (2) да се кроз такву сарадњу појача дух заједништва на Департману; те (3) да се тиме додатно поправи већ одлична како наставна тако и научна репутација Департмана (за шта, понављамо, већ данас постоје сви предуслови, но изостанак активности под заједничком капом понекад отежава јасно увиђање ове чињенице, како на нивоу Факултета, тако нарочито на нивоу Универзитета и шире друштвене заједнице). |
| **Специфични циљеви** | Специфични циљеви описују поједине аспекте жељене промене описане у циљу пројекта, основне правце у којима ће се одвијати активности.  У оквиру друге пројектне године (школска 2019/2020.) циљеви су:  - Јачање новостворених формалних и неформалних истраживачких институција и секција у оквиру Департмана;  - Заједничке активности на унапређењу старих и увођењу нових курсева на основним, мастер и докторским студијама у оквиру предстојећег акредитационог процеса  - Подстицај наставницима и сарадницима за објављивање научних резултата у оквиру активности Департмана (бар једном годишње)  - Потписивање пројекта (у фусноти, испод наслова) у радовима наставника и сарадника, учесника на пројекту  - Организовање додатних активности (научни скупови, гостујућа предавања)  - Одржавање редовних састанака и консултација о раду на пројекту, са циљем да се ојача дух заједништва (најмање једном у два месеца). |
| **Задаци** | Задаци представљају групе сродних активности које су усмерене на реализацију специфичних циљева. Задаци треба да буду формулисани јасно, тако да из њих проистичу очекивани исходи. Задаци треба да буду планирани реалистично, тако да буду изводљиви у оквиру пројектног периода.  У другој години реализације пројекта, задаци се дефинишу на следећи начин:  - Даље јачање две новоосноване лабораторије у оквиру Департмана (Лабораторија за језичку когницију и Лабораторија за фонетска истраживања) и развој истраживачког рада у њима  - Прикупљање радова наставника и сарадника Департмана за публикације Факултета и Универзитета у Нишу (Теме, Facta Universitatis, Philologia Mediana, Годишњак за психологију). Мотивисање аутора да у сваки рад унесу униформну фусноту на српском и енглеском језику са називом и бројем пројекта, која ће бити валидирана од стране Факултета као резултат пројекта, између осталог и у документацији за научно напредовање наставника и сарадника.  - Организација бар једног отвореног предавања гостујућих или домаћих професора на Факултету у току школске године (из области англоамеричке књижевности и културе, односно англистичке лингвистике)  - Иновација постојећих и увођење нових курсева на основним, мастер и докторским студијама током предстојећег акредитационог процеса |
| **Очекивани исходи / резултати** | Навести конкретне, мерљиве резултате које ће произвести пројектне активности. Треба планирати реално остварљиве исходе / резултате, на основу којих ће бити могућа евалуација реализације пројекта.  - Две лабораторије су наставиле научноистраживачки рад (на основу рада у свакој од њих пријављен је *бар један реферат* за приказивање на домаћем или међународном скупу и/или у припреми *бар један рад* који ће се послати у научни часопис)  - Наставници и сарадници, учесници на пројекту, доставили су *бар по један рад* за објављивање у научним часописима, са заглављем пројекта.  - Одржано је *бар једно јавно предавање* госта из земље/иностранства, или наставника и сарадника Департмана на Факултету.  - Иновирана су *бар три* курса, а уведена су *бар два* нова курса на основним и мастер студијама англистике |
| **Чланови пројектног тима** | Навести имена свих учесника у реализацији пројектних активности.  Учесници пројекта су сви наставници и сарадници Департмана за англистику, и то:  др Драгана Машовић, редовни професор  др Весна Лопичић, редовни професор  др Милица Живковић редовни професор  др Биљана Мишић Илић, редовни професор  др Татјана Пауновић, редовни професор  др Владимир Јовановић, редовни професор  др Михаило Антовић, редовни професор  др Виолета Стојичић, ванредни професор  др Владан Павловић, ванредни професор  др Душан Стаменковић, ванредни професор  др Данијела Петковић, ванредни професор  др Милена Каличанин, ванредни професор  др Нина Лазаревић, доцент (на одсуству)  др Ана Коцић, доцент  др Милица Радуловић, доцент  др Наташа Тучев, доцент  др Љиљана Јанковић, виши лектор  др Марта Величковић, виши лектор  мр Љиљана Михајловић, виши лектор  Љиљана Марковић, виши лектор  Александар Пејчић, асистент  Владимир Фигар, асистент  Сања Игњатовић, асистент  Лидија Петровић, сарадник у настави  Ема Живковић, лектор |

**Временски план реализације пројекта (планирати конкретне кораке у реализацији пројекта по месецима, почев од 1. новембра 2019. до 30. јуна 2020. године):**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Активност** | **Реализатори** | **Трајање у недељама** | **XI** | **XII** | **I** | **II** | **III** | **IV** | **V** | **VI** |
| Јачање две новоосноване лабораторије у оквиру Департмана (Лабораторија за језичку когницију и Лабораторија за фонетска истраживања) и започињање истраживачког рада у њима | Шефови лабораторија (проф. др Татјана Пауновић и доц. др Душан Стаменковић) као и сви заинтересовани наставници и сарадници, учесници на пројекту | 36 |  |  |  |  |  |  |  |  |
| Прикупљање радова наставника и сарадника Департмана за публикације Факултета и Универзитета у Нишу (Teme, Facta Universitatis, Philologia Mediana, Годишњак за психологију). Мотивисање аутора да у сваки рад унесу униформну фусноту на српском и енглеском језику са називом и бројем пројекта, која ће бити валидирана од стране Факултета као резултат пројекта, између осталог и у документацији за научно напредовање наставника и сарадника. | Координатор пројекта, проф. др Михаило Антовић као и сви заинтересовани наставници и сарадници, учесници на пројекту | 36 |  |  |  |  |  |  |  |  |
| Организација бар једног отвореног предавања гостујућих или домаћих професора на Факултету у току школске године (из области англоамеричке књижевности и културе, односно англистичке лингвистике) | Координатор пројекта, проф. др Михаило Антовић као и сви заинтересовани наставници и сарадници, учесници на пројекту | 12 |  |  |  |  |  |  |  |  |
| Иновација постојећих и увођење нових курсева на основним, мастер и докторским студијама током предстојећег акредитационог процеса | Координатор интерног пројекта (проф. др Михаило Антовић) као и сви заинтересовани наставници и сарадници, учесници на пројекту | 36 |  |  |  |  |  |  |  |  |